नई दिल्ली: बॉलीवुड अभिनेत्री दीपिका पादुकोण और अभिनेता रणवीर सिंह आगामी 14 नवंबर को शादी के बंधन में बंधने जा रहे हैं। कई दिनों से ये चर्चा चर्चा गर्म थी कि आखिर ये क्यूट कपल शादी किस जगह से करेगा। लेकिन शुक्रवार को इन अटकलों पर लगाम लग गई, क्योंकि देर रात रणवीर सिंह और दीपिका पादुकोण इटली के लिए रवाना हो गए है। रणवीर सिंह के साथ उनके माता-पिता और बहन भी साथ में रवाना हुए।
रणवीर सिंह और दीपिका पादुकोण के एयरपोर्ट लुक सामने आया है। जिसमें दोनों एक चीज बिल्कुल एक जैसी लगी। वो है दोनों के आउटफिट्स का कलर। जी हां दोनों ने व्हाइट कलर के ही लिबास में नजर आएं। जहां दीपिका काफी खूबसूरत लग रही थी। उनके चेहरे पर वेडिंग ग्लो साफ नजर आ रहा था। दीपिका ने व्हाइट स्कर्ट के साथ सपेद स्वेटर पहना हुआ था।
वहीं रणवीर सिंह से सफेद रंग के कोट पैंट पहना हुआ था। जिसमें वह काफी हैंडसम नजर आ रहे थे।
इस लुक को देखकर इस बात का अंदाजा लगाया जा सकता है कि अपनी शादी में बेहतरीन आउटफिट्स में रणवीर नजर आने वाले है। जिसे देखकर ट्रोलर्स उन्हें ट्रोल नहीं करेंगे।
रणवीर खुद गाड़ी ड्राइव करके एयरपोर्ट पहुंचे थे और जैसे ही उन्होंने गाड़ी रोकी तो फोटोग्राफर्स ने गाड़ी को चारों तरफ से घेर लिया। बॉडीगार्ड्स के आने पर रणवीर अपनी गाड़ी से बाहर निकले। रणवीर से अपने पुराने अंदाज़ में भी मीडिया फोटोग्राफरों के साथ नजर आए तो दीपिका ने भी हाथ हिला कर वेब किया।
आपको बता दें कि यह जोड़ा 14 और 15 नवंबर को शादी के बंधन में बंधने जा रहा है। खबर के मुताबिक दोनों इटली के लेक कोमो में शादी करेंगे।
दोनों के बड़े फ्यूचर प्लान हैं। ये कपल मुंबई की प्राइम लोकेशन में घर चाहते है। वो हर ऑप्शन देखना चाहते हैं। घर के मामले में वो कोई समझौता नहीं करना चाहते हैं। रणवीर सिंह इन दिनों रोहित शेट्टी की फिल्म 'सिंबा' की शूटिंग कर रहे हैं। पिछले दिनों उन्होंने स्विट्जरलैंड में एक स्पेशल गाना शूट किया था।
दीपिका की इस खूबसूरत स्माइल को देखकर लाखों फैंस दीवाने हो जाएंगे।
रणवीर सिंह के पापा ब्लैक लुक में नजर आएं।